კვეტაშ ტერაქტი (2016)

2016 წანაშ 8 მარაშინათუთას, ტერორისტეფქ ქეგიანთხეს ოთარობე ოსქილადუს პაკისტანიშ ნოღა კვეტას, დუდმაჸვილარი ტერორისტიშით აფეთქებული ბომბიშ დო ჸოთამაშ შედეგო გოჭყორდჷ 77 ადამიერქ დო დეღამაკჷ - 100-შე უმოსიქ. დაღამაკაფილეფი თარო ადვოკატეფი რდეს, თამუეფით თიმ ბორჯის ოსქილადუს რდეს აკოშაყარელი, სოდე სვანჯუდჷ ადვოკატ ბილალ ანვარ ქასიშ გვამი, ნამუთ ბელუჯისტანიშ ადვოკატეფიშ ასოციაციაშ პრეზიდენტი რდჷ, გვამი თიშ უკული მასვანჯეს თექ, მუთ თინა ცხირჷ უჩინებუ აკოანჯარაფილ პიჯიქინ. გამამინჯალა გენთხაფაშე ეჭოფუ შხვადოშხვა ისლამისტურ დჷნაბუნეფქ, მუჭოთი რენა ჯამაჰატ-ალ-უჰრარი დო ისლამური სახენწჷფო.

 რეაქციეფი 
სოციალურ რშვილქ Facebook-იქ გააქტიურჷ Safety Check ფუნქცია, ნამუთ საშუალებას ირძენს ეიოშანუე სქან დუდი უშქურანჯოთინ.

 დინოხოლენი 
პაკისტანიშ პრემიერ-მინისტრიქ ნავაზ შარიფიქ დო პრეზიდენტიქ მამნუნ ჰუსეინქ დოგმეს გენთხაფა დო გჷმოხანტეს წუხირი ჭყვიდილეფიშ გეშა. თრობაქ სუმდღიანი რგუალა გჷმაცხადჷ.

 ოერეფოშქაშე 
გოეროშ გენერალურ მელამოსექ პან გი მუნქ, აკოართაფილი შტატეფიშ ჩე ჸუდეშ პრეს-მელამოსექ ჯოშ ერნესტიქ დო საფრანგეთიშ პრეზიდენტიქ ფრანსუა ოლანდიქ დოგმეს გენთხაფა.

სქოლიო

კატეგორია:ტერორისტული აქტეფი